
ΠΡΟΕΔΡΙΚΟ ΔΙΑΤΑΓ ΜΑ ΥΠ' ΑΡΙΘΜ. 131 

Σύσταση Διεύθυνσης Ελέγχου, Εκκαθάρισης και 
Πληρωμής Δαπανών στη Γενική Διεύθυνση Οικο¬ 
νομικών και Επιτελικού Σχεδιασμού του Υπουρ¬ 
γείου Εσωτερικών (πρώην Υπουργείο Δημόσιας 
Τάξης και Προστασίας του Πολίτη) - Μεταβολή 
αρμοδιοτήτων και κατάργηση οργανικής μονά¬ 
δας της Γενικής Διεύθυνσης Οικονομικών και Επι¬ 
τελικού Σχεδιασμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου 9 του ν. 4249/2014 «Αναδιορ¬ 
γάνωση της Ελληνικής Αστυνομίας, του Πυροσβεστικού 
Σώματος και της Γενικής Γραμματείας Πολιτικής Προστα¬ 
σίας, αναβάθμιση Υπηρεσιών του Υπουργείου Δημόσιας 
Τάξης και Προστασίας του Πολίτη και ρύθμιση λοιπών 
θεμάτων αρμοδιότητας Υπουργείου ΔημόσιαςΤάξης και 
Προστασίας του Πολίτη και άλλες διατάξεις» (Α' 73). 

β)Των άρθρων 24,68 και 69Γ' του ν. 4270/2014 «Αρχές 
δημοσιονομικής διαχείρισης και εποπτείας (ενσωμάτω¬ 
ση της Οδηγίας 2011/85/ΕΕ) - δημόσιο λογιστικό και άλ¬ 
λες διατάξεις» (Α' 143), όπωςτροποποιήθηκε και ισχύει. 

γ) Του άρθρου 90 του Κώδικα, ο οποίος κυρώθηκε με 
το άρθρο πρώτο του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (Α' 98). 

2. Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων.» (Α' 208). 

3. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών. (Α' 210). 

4. Την υπ' αριθμ.ΥΙ 86/11-11-2016 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης, 
ΝικόλαοΤόσκα» (Β' 3671). 


5. Την υπ' αριθμ. Υ29/08-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών, Γεώργιο Χουλιαράκη» (Β'2168). 

6. Την υπ' αριθμ. 2/16570/0026/13-05-2016 απόφαση 
του Υπουργού και του Αναπληρωτή Υπουργού Οικονο¬ 
μικών «Καθορισμός διαδικασίας και εξειδίκευση μετα- 
φερόμενων αρμοδιοτήτων από τις Υπηρεσίες Δημοσι¬ 
ονομικού Ελέγχου/Ειδικό Λογιστήριο στις Οικονομικές 
Υπηρεσίες Φορέων της Γενικής Κυβέρνησης» (Β' 1381). 

7. Την υπ' αριθμ. 8000/1/2016/ ΙΟΟ-β' από 13-10-2016 
Εισήγηση του Γενικού Διευθυντή της Γενικής Διεύθυνσης 
Οικονομικών και Επιτελικού Σχεδιασμού του Υπουργείου 
Εσωτερικών (πρώην Υπουργείο ΔημόσιαςΤάξης και Προ¬ 
στασίας του Πολίτη) (άρθρο 24, παρ. 5 περ. ε' ν. 4270/2014). 

8. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού για το οικονομικό έτος 2017 συνολικού 
ύψους 54.950,00 €. Για το οικονομικό έτος 2018 και για 
κάθε ένα από τα επόμενα οικονομικά έτη προκαλούνται 
μόνο λειτουργικές δαπάνες συνολικού ύψους 20.000,00 € 
ανά έτος. Οι ανωτέρω δαπάνες καλύπτονται από τις κατ' 
έτος, εγκριθησόμενεςγια το σκοπό αυτό πιστώσεις των 
αντίστοιχων Π/Υ εξόδων του Ε.Φ. 07-410 «Ελληνική 
Αστυνομία». 

9. Την υπ' αριθμ. 219/2016 Γνωμοδότηση του Συμβου¬ 
λίου της Επικράτειας, ύστερα από πρόταση της Υπουρ¬ 
γού Διοικητικής Ανασυγκρότησης και των Αναπληρωτών 
Υπουργών Εσωτερικών και Οικονομικών, αποφασίζουμε: 

Άρθρο 1 

Σύσταση Διεύθυνσης Ελέγχου, Εκκαθάρισης 
και Πληρωμής Δαπανών 

1. Στη Γενική Διεύθυνση Οικονομικών και Επιτελι¬ 
κού Σχεδιασμού του Υπουργείου Εσωτερικών (πρώην 
Υπουργείο ΔημόσιαςΤάξης και Προστασίας του Πολίτη), 
συνιστάται Διεύθυνση Ελέγχου, Εκκαθάρισης και Πλη¬ 
ρωμής Δαπανών. 

2. Η Διεύθυνση Ελέγχου, Εκκαθάρισης και Πληρωμής 
Δαπανών ασκεί τις αρμοδιότητες των διατάξεων του άρ¬ 
θρου 69Γ' του ν. 4270/2014 (Α' 143), όπως προστέθηκε 
με το άρθρο 10 παρ. 24 του ν. 4337/2015 (Α' 129) οι 
οποίες εξειδικεύτηκαν με την υπ' αριθμ. 2/16570/0026/ 
13-05-2016 κοινή υπουργική απόφαση (Β' 1381), έχουν 
ανατεθεί στους Προϊσταμένους Οικονομικών Υπηρεσι¬ 
ών των Υπουργείων και αφορούν στη δημοσιονομική 

διαχείριση των Σωμάτων και Υπηρεσιών που υπάγονται 
στον αρμόδιο για θέματα προστασίας του πολίτη Υπουρ¬ 
γό Εσωτερικών, οι οποίες είναι οι ακόλουθες: 

α. ο έλεγχος νομιμότητας και κανονικότητας, καθώς 
και η εκκαθάριση των δαπανών, με βάση τα νόμιμα δι- 
καιολογητικά αυτών, 

β. η έκδοση εντολής πληρωμής των δαπανών, μέσα 
στα καθοριζόμενα κατά μήνα όρια πληρωμών και η έκ¬ 
δοση χρηματικών ενταλμάτων εντός της προβλεπόμε- 
νης προθεσμίας από το ενωσιακό και εθνικό κανονιστικό 
πλαίσιο, 

γ. η σύνταξη έκθεσης επί διαφωνιών με το διατάκτη 
κατά τη διενέργεια ελέγχου νομιμότητας και κανονικό¬ 
τητας της δαπάνης και η υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων με σχετική 
κοινοποίηση στη Γενική Διεύθυνση Δημοσιονομικών 
Ελέγχων του Γενικού Λογιστηρίου του Κράτους (Γ.Λ. 
Κράτους), σύμφωνα με τα οριζόμενα στην παράγραφο 
1 του άρθρου 26 του ν. 4270/2014, 
δ. η τακτοποίηση των χρηματικών ενταλμάτων προ¬ 
πληρωμής, 

ε. η έκδοση συμψηφιστικών ενταλμάτων (τακτικών 
και προπληρωμής) για την εμφάνιση των εξόδων που 
βαρύνουν το Πρόγραμμα Δημοσίων Επενδύσεων στη 
δημόσια ληψοδοσία, καθώς και η έκδοση λοιπών συμψη- 
φιστικών χρηματικών ενταλμάτων, όπου προβλέπεται, 
στ. η καταχώριση των στοιχείων των δικαιούχων δα¬ 
πανών και η τήρηση του Μητρώου αυτών, 
ζ. η κοινοποίηση στην αρμόδια Δημοσιονομική Υπη¬ 
ρεσία Εποπτείας και Ελέγχου (Δ.Υ.Ε.Ε.) των δικαστικών 
αποφάσεων από τις οποίες προκύπτει επιβάρυνση στον 
προϋπολογισμό του φορέα, 
η. η κατάρτιση του σχεδίου απόφασης ανάληψης 
υποχρέωσης κατόπιν τεκμηριωμένου αιτήματος από 
το διατάκτη, 

θ. η καταχώριση των αναλαμβανόμενων δεσμεύσεων 
στα οικεία λογιστικά βιβλία, 
ι. η καταχώριση των αναλαμβανόμενων δεσμεύσεων 
στο Μητρώο Δεσμεύσεων και η ανάρτηση της υπογε¬ 
γραμμένης από τον διατάκτη, απόφασης ανάληψης 
υποχρέωσης, στο διαδίκτυο (πρόγραμμα «ΔΙΑΥΓΕΙΑ»), 
ια. η τήρηση των λογιστικών βιβλίων που προβλέπο- 
νται από τις ισχύουσες διατάξεις, 
ιβ. η τήρηση του Μητρώου Δεσμεύσεων, 
ιγ. ο έλεγχος τήρησης των περί ανάληψης υποχρεώσε¬ 
ων διατάξεων και η παροχή βεβαίωσης επί των σχεδίων 
των σχετικών πράξεων για την ύπαρξη της απαιτούμενης 
πίστωσης και για τη μη υπέρβαση του οριζόμενου κάθε 
φορά από το αρμόδιο όργανο ποσοστού διάθεσης της 
πίστωσης, 

ιδ. η σύνταξη έκθεσης προς την αρμόδια Δ.Υ.Ε.Ε. σύμ¬ 
φωνα με τις διατάξεις της παραγράφου 3δ του άρθρου 
66 του ν. 4270/2014 και του περί ανάληψης υποχρεώσε¬ 
ων από τους διατάκτες π.δ. 80/2016 (Α' 145), 
ιε. η έκδοση επιτροπικών ενταλμάτων για τη μεταβίβα¬ 
ση πιστώσεων στους δευτερεύοντες διατάκτες, 
ιστ. η παραγωγή στο Ολοκληρομένο Πληροφοριακό 
Σύστημα Δημοσιονομικής Πολιτικής (Ο.Π.Σ.Δ.Π.) ηλε¬ 


κτρονικών εντολών μεταφοράς και πίστωσης λογαρια¬ 
σμού προς την Τράπεζα της Ελλάδος για την εξόφληση 
των εκδιδόμενων χρηματικών ενταλμάτων (τακτικών 
και προπληρωμής) με πίστωση των τραπεζικών λογα¬ 
ριασμών των δικαιούχων και την απόδοση των διενερ- 
γούμενων κρατήσεων υπέρ τρίτων σε αυτούς, 
ιζ. η μέριμνα για τη διενέργεια συμψηφισμών και η 
απόδοση στο Δημόσιο και στα οικεία ασφαλιστικά τα¬ 
μεία των οφειλών των δικαιούχων που αναγράφονται 
στις σχετικές βεβαιώσεις φορολογικών και ασφαλιστι¬ 
κών οφειλών, 

ιη. η ενημέρωση των δικαιούχων και των φορέων για 
την έκδοση χρηματικών ενταλμάτων και την πληρωμή 
των δικαιούχων, 

ιθ. η καταχώριση των στοιχείων κατασχέσεων και εκ¬ 
χωρήσεων στα τηρούμενα Μητρώα, 
κ. η βεβαίωση επί των πράξεων διορισμών, εντάξεων, 
μετατάξεων, αποσπάσεων και προαγωγών του προσω¬ 
πικού κάθε κατηγορίας εκάστου ειδικού φορέα, για την 
ύπαρξη σχετικών προβλέψεων στον προϋπολογισμό 
του, κατόπιν σχετικής βεβαίωσης της οργανικής μονά¬ 
δας αρμόδιας για την εκκαθάριση της μισθοδοσίας και 
την τήρηση του Μητρώου του πάσης φύσεως προσω¬ 
πικού (άρθρο 1 παρ. 2 περ. γ, υπ' αριθμ. 2/16570/0026/ 
13-05-2016 κοινής υπουργικής απόφασης), 
κα. η έκδοση εντολών προς τους οικείους εκκαθαρι- 
στές αποδοχών για την επίσχεση των αποδοχών δημόσι¬ 
ων υπολόγων που καθυστερούν την απόδοση λογαρια¬ 
σμού, καθώς και η εισήγηση στον αρμόδιο Επίτροπο του 
Ελεγκτικού Συνεδρίου για τον καταλογισμό του υπερή¬ 
μερου υπολόγου, σύμφωνα με τις κείμενες διατάξεις και 
κβ. η παρακολούθηση μηνιαίως σε ξεχωριστή κατά¬ 
σταση των εγγραφών που γίνονται στα λογιστικά βιβλία 
του φορέα για κάθε δευτερεύοντα διατάκτη. 

3. Η Διεύθυνση Ελέγχου, Εκκαθάρισης και Πληρωμής 
Δαπανούν διαρθρώνεται ως ακολούθως: 

α.ΤμήμαΑ': Ελέγχου Εκκαθάρισης καΓΕκδοσης Εντο¬ 
λής Πληρωμής Δαπανών Πάγιας Προκαταβολής το οποίο 
ασκεί τις αρμοδιότητες των περιπτώσεων α' έως και ιε' 
της παραγράφου 2, όσον αφορά τις δαπάνες που πλη¬ 
ρώνονται μέσω πάγιας προκαταβολής της Ελληνικής 
Αστυνομίας, η οποία συστάθηκε με τις διατάξεις του 
π.δ. 192/1985 (Α' 75), 

β.Τμήμα Β': Ελέγχου, Εκκαθάρισης καΓΕκδοσης Εντο¬ 
λής Πληρωμής Δαπανών το οποίο ασκεί τις αρμοδιότη¬ 
τες των περιπτώσεων α' έως και ιε' της παραγράφου 2 
και 

γ. Τμήμα Γ': Λογιστικής Παρακολούθησης και Πλη¬ 
ρωμής Δαπανών το οποίο ασκεί τις αρμοδιότητες των 
περιπτώσεων ιστ' έως και κβ' της παραγράφου 2. 

Άρθρο 2 

Αρμοδιότητες Προϊσταμένου Διεύθυνσης Ελέγ¬ 
χου, Εκκαθάρισης και Πληρωμής Δαπανών 

1. Τη θέση του Προϊσταμένου της Διεύθυνσης Ελέγ¬ 
χου. Εκκαθάρισης και Πληρωμής Δαπανών κατέχει ανώ¬ 
τερος ή ανώτατος αξιωματικός των αναφερόμενων στο 
άρθρο 1, παρ. 2 του παρόντος Σωμάτων ή υπάλληλος 

κατηγορίας ΠΕ με βαθμό Α, ο οποίος ορίζεται με από¬ 
φαση του Υπουργού Εσωτερικών. 

2. Ο Προϊστάμενος της Διεύθυνσης ευθύνεται για την 
ομαλή λειτουργία και την αποτελεσματική εκπλήρωση της 
αποστολής της Διεύθυνσής του. Στο πλαίσιο αυτό ιδίως: 

α. αξιολογεί τις ανάγκες των Τμημάτων και κατανέμει 
το προσωπικό σε αυτά, βάσει των ειδικότερων γνώσεων 
και ικανοτήτων του, 

β. ορίζει τους προϊσταμένους τωνΤμημάτων βάσει των 
ισχυουσών διατάξεων, του βαθμού και των ειδικότερων 
προσόντων τους, 

γ. επικοινωνεί και συνεργάζεται μετά αρμόδια όργανα 
και Υπηρεσίες των Σωμάτων και Υπηρεσιών του Υπουρ¬ 
γείου Εσωτερικών (πρώην Υπουργείο Δημόσιας Τάξης 
και Προστασίας του Πολίτη) καθώς και με οποιαδήποτε 
άλλη αρμόδια Υπηρεσία ή Φορέα στο πλαίσιο εκπλήρω¬ 
σης της αποστολής της Διεύθυνσης, 
δ. παρακολουθεί τις εξελίξεις στην Ευρωπαϊκή Ένωση 
επί θεμάτων αρμοδιότητας της Διεύθυνσης και συμμε¬ 
τέχει σε επιτροπές, συνέδρια και συναντήσεις που πραγ¬ 
ματοποιούνται στο πλαίσιο αυτής, 
ε. καθορίζει τις προτεραιότητες της Διεύθυνσης, ορ¬ 
γανώνει τον τρόπο εκτέλεσης των εργασιών και παρέχει 
στο προσωπικό τις απαραίτητες οδηγίες και κατευθύν¬ 
σεις για την ακριβή εκτέλεση των καθηκόντων τους, 
στ. ορίζει εκπροσώπους για τα διάφορα συνέδρια, επι¬ 
τροπές και συναντήσεις, στο πλαίσιο των αρμοδιοτήτων 
της Διεύθυνσης, 

ζ. συντάσσει τις εκθέσεις αξιολόγησηςτωνΤμηματαρ- 
χών τωνΤμημάτων της Διεύθυνσης εφόσον προέρχονται 
από το ένστολο προσωπικό και γνωματεύει στις εκθέσεις 
που συντάσσουν εκείνοι, σύμφωνα με τα οριζόμενα στην 
παρ. 4 του άρθρου 8 του ν. 4249/2014 (Α'73), 
η. υπογράφει τα έγγραφα της Διεύθυνσης δια των 
οποίων ασκεί τις αρμοδιότητές του, τα οποία απευθύνο¬ 
νται προς τις υπηρεσίες των Σωμάτων και τις Υπη ρεσίες 
που υπάγονται στο Υπουργείο ή και σε άλλους εκτός του 
Υπουργείου Φορείς και Υπηρεσίες και 
θ. ασκεί κάθε άλλη αρμοδιότητα που του ανατίθεται 
από τον Αναπληρωτή Υπουργό Εσωτερικών αρμόδιο για 
θέματα προστασίας του πολίτη, στο πλαίσιο εκπλήρω¬ 
σης της αποστολής της Διεύθυνσής του. 

3.0 Προϊστάμενος της Διεύθυνσης μπορεί να αναθέτει 
ειδικότερα καθήκοντα σε υπαλλήλους της Διεύθυνσης, 
ανεξαρτήτως της αρμοδιότητας των Τμη μάτων, εφόσον 
απαιτούνται εξειδικευμένες γνώσεις για τη διεκπεραίωση 
των αρμοδιοτήτων της Διεύθυνσης. 

4.0 Προϊστάμενος της Διεύθυνσης Ελέγχου, Εκκαθάρι¬ 
σης και Πληρωμής Δαπανών σε περίπτωση απουσίας ή 
κωλύματος του, αναπληρώνεται από τον ανώτερο κατά 
βαθμό ή αρχαιότερο ένστολο Προϊστάμενο Τμήματος 
της Διεύθυνσης. 

Άρθρο 3 

Αρμοδιότητες Προϊσταμένων Τμημάτων 

1. Οι Προϊστάμενοι των Τμημάτων ευθύνονται για την 
ομαλή και αποτελεσματική λειτουργία τωνΤμημάτων τους. 
Ειδικότερα: 

α. διευθύνουν, εποπτεύουν, ελέγχουν και συντονίζουν 
τις εργασίες του Τμήματός τους και παρέχουν τις ανα¬ 
γκαίες προς τούτο εντολές και οδηγίες στο προσωπικό, 


β. συνεργάζονται μεταξύ τους, καθώς και με τις αρμό¬ 
διες Υπηρεσίες των Σωμάτων και Υπηρεσιών του Υπουρ¬ 
γείου επί θεμάτων αρμοδιότητάς τους, 

γ. εισηγούνται τρόπους βελτίωσης των διαδικασιών 
υλοποίησης των δράσεων που αναπτύσσονται στο πλαί¬ 
σιο της αποστολής της Υπηρεσίας και ευθύνονται για την 
ομαλή και αποτελεσματική λειτουργία του Τμήματος και 

δ. συμμετέχουν ως εκπρόσωποι της Υπηρεσίας σε 
ευρωπαϊκά θεσμικά όργανα, διεθνή ή και σε εγχώρια 
συνέδρια, συναντήσεις, επιτροπές και ομάδες εργασίας 
και εκτελούν κάθε άλλο έργο που τους ανατίθεται από 
τον Προϊστάμενο της Διεύθυνσης και ανάγεται στα κα- 
θήκοντάτους. 

2. Τους Προϊσταμένους Τμημάτων απόντες ή κωλυό¬ 
μενους αναπληρώνει ο ανώτερος κατά βαθμό ή αρχαι¬ 
ότερος ένστολος υπάλληλος του Τ μήματος. 

Άρθρο 4 

Μεταβολή αρμοδιοτήτων των Διευθύνσεων της 
Γενικής Διεύθυνσης Οικονομικών και Επιτελικού 
Σχεδιασμού. Κατανομή Θέσεων. 

1. Το Τμήμα Έρευνας και Αξιοποίησης χρηματοδο¬ 
τούμενων πηγών από την Ε.Ε. ή άλλων χρηματοδοτικών 
εργαλείων της Διεύθυνσης Έρευνας και Υποδομών του 
άρθρου 5 παρ. 5 του ν. 4249/2014 (Α' 73) μεταφέρεται 
στη Διεύθυνση Δημοσιονομικής Διαχείρισης (άρθρο 6 
ν. 4249/2014), με τις ακόλουθες αρμοδιότητες: 

α. Την προετοιμασία, την κατάρτιση και τη σύνταξη τε¬ 
χνικών δελτίων έργων προς τις αρμόδιες Διαχειριστικές 
και Υπεύθυνες Αρχές, 

β. τη διεκδίκηση και αξιολόγηση πιστώσεων, μέσω των 
συγχρηματοδοτούμενων από την Ε.Ε. και λοιπούς οργα¬ 
νισμούς προγραμμάτων, με σκοπό τη χρηματοδότηση 
έργων υποδομής, προμηθειών, παροχής υπηρεσιών και 
μελετών των φορέων του πρώην Υπουργείου Δη μόσιας 
Τάξης και Προστασίαςτου Πολίτη, εκπαίδευσης και επι¬ 
μόρφωσης του προσωπικού τους και συναφών προς την 
αποστολή τους δράσεων, 

γ. την κατάρτιση και την υποβολή προτάσεων έργων 
προς τις Διαχειριστικές Αρχές των συγχρηματοδοτούμε¬ 
νων από την Ε.Ε.. Επιχειρησιακών και λοιπών προγράμ¬ 
ματος για την έγκριση χρηματοδότησής τους, καθώς 
και τη φροντίδα υλοποίησής τους μέχρι την οικονομική 
ολοκλήρωσή τους και 

δ. την εξασφάλιση της περιοδικής πληροφόρησης των 
Διαχειριστικών Αρχών, για τα υλοποιούμενα έργα, καθώς 
και την προετοιμασία για τη διεξαγωγή επιθεωρήσεων 
και επαληθεύσεων από τα αρμόδια εθνικά και Ευρωπαϊ¬ 
κά ελεγκτικά όργανα, αναφορικά με τα έργα αυτά. 

2. Στις αρμοδιότητες του Τμήματος Στρατηγικού και 
Επιχειρησιακού Σχεδιασμού και Οργάνωσης της Διεύ¬ 
θυνσης Επιτελικής Υποστήριξης (άρθρο 3 παρ. 2 του 
ν. 4249/2014) προστίθενται οι αρμοδιότητες της Αρ¬ 
χής Πιστοποίησης που αναφέρονται στην παρ. 6 του 
άρθρου 20 του ν. 3448/2006 (Α' 57), καθώς και οι αρ- 
μοδιότητεςτης ΓενικήςΔιεύθυνσης Ηλεκτρονικής Δια¬ 
κυβέρνησης της παρ. 1 του άρθρου 34 του ν. 3979/2011 
(Α' 38). 

3. Στη Διεύθυνση Ελέγχου, Εκκαθάρισης και Πληρωμής 
Δαπανών κατανέμονται οργανικές θέσεις, σύμφωνα με 
τις διατάξεις της παρ. 10 του άρθρου 8 του ν. 4249/2014. 

Άρθρο 5 

Μεταβατικές διατάξεις 

Μέχρι τη συγκρότηση και έναρξη λειτουργίας Γενι¬ 
κής Διεύθυνσης Οικονομικών Υπηρεσιών (Γ.Δ.Ο.Υ.) στο 
Υπουργείο Εσωτερικών (πρώην Υπουργείο Δημόσιας 
Τάξης και Προστασίας του Πολίτη) και όχι πέραν της 
31.12.2017, σύμφωνα με τις διατάξεις των παρ. 1 έως 3 

Άρθρο 7 

Έναρξη ισχύος 

Η ισχύς του παρόντος διατάγματος αρχίζει από την 01.01.2017, πλην των διατάξεων των άρθρων 4 παρ. 1 και 2 
και 6, οι οποίες ισχύουν από τη δημοσίευση του παρόντος. 

Στον Υπουργό Εσωτερικών αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Δεκεμβρίου 2016 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


του άρθρου 24 του ν. 4270/2014, οι αρμοδιότητες των 
περιπτώσεων η', Γ και ιβ' της παρ. 2 του άρθρου 1 του 
παρόντος, ασκούνται, κατά περίπτωση, από τις οικονο¬ 
μικές οργανικές μονάδες των αναφερομένων στο άρθρο 
1 παρ. 2 του παρόντος Σωμάτων και Υπηρεσιών. 

Άρθρο 6 

Καταργοϋμενες διατάξεις 

Η Διεύθυνση Έρευνας και Υποδομών της Γενικής Διεύ¬ 
θυνσης Οικονομικών και Επιτελικού Σχεδιασμού (άρθρα 
4 και 5 ν. 4249/2014, Α' 73) καταργείται. 


Οι Υπουργοί 


Αναπληρωτής 
Υπουργός Εσωτερικών 

ΝΙΚΟΛΑΟΣΤΟΣΚΑΣ 


Αναπληρωτής 
Υπουργός Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 



ΕΘΝΙΚΟ 

ΤΥΠΟΓΡΑΦΕΙΟ 

